CYROGRAPHUM. Notum sit omnibus tam presentibus quam futuris quod ego Hugo decanus Sedeloci assensu et consilio capituli nostri concessi decimam nostram de omnibus terris et vineis quas propriis laboribus vel sumptibus monachi de Maceriis excolent imparrochia de Pernant ipsi ecclesie de Maceriis pro duobus solidis annuatim in marcio nuncio nostro apud Buliacum reddendis. Hoc bona fide fecimus et guarentitores erimus erga capellanos nostros de Pernant. Huius rei testes sunt hi : Engelbertus episcopus Kabilonensis, Robertus de Rocha canonicus noster, Petrus Berocrius, Bernardus prior de Maceriis, Lebaudus monacus.